Document ID: 32008R1057

UREDBA KOMISIJE (ES) št. 1057/2008
z dne 27. oktobra 2008
o spremembi Dodatka II Priloge k Uredbi (ES) št. 1702/2003 o certifikatu pregleda plovnosti (obrazec EASA 15a)
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe (ES) št. 216/2008 Evropskega parlamenta in Sveta z dne 20. februarja 2008 o skupnih predpisih na področju civilnega letalstva in ustanovitvi Evropske agencije za varnost v letalstvu in razveljavitvi Direktive Sveta 91/670/EGS, Uredbe (ES) št. 1592/2002 in Direktive 2004/36/ES (1), in zlasti člena 5(5) Uredbe,
ob upoštevanju naslednjega:
(1)
Uredba Komisije (ES) št. 2042/2003 z dne 20. novembra 2003 o stalni plovnosti zrakoplovov in letalskih proizvodov, delov in naprav ter o potrjevanju organizacij in osebja, ki se ukvarjajo s temi nalogami (2), je bila spremenjena z Uredbo (ES) št. 1056/2008 (3).
(2)
Certifikat pregleda plovnosti, določen v Dodatku II Priloge k Uredbi Komisije (ES) št. 1702/2003 z dne 24. septembra 2003 o določitvi izvedbenih določb za certificiranje zrakoplovov in sorodnih proizvodov, delov in naprav glede plovnosti in okoljske ustreznosti ter potrjevanje projektivnih in proizvodnih organizacij (4), je treba zamenjati, da bi ta odražal spremembe Uredbe (ES) št. 2042/2003.
(3)
Ukrepi, predvideni v tej uredbi, temeljijo na mnenju Agencije (5) v skladu s členoma 17(2)(b) in 19(1) Uredbe (ES) št. 216/2008.
(4)
Ukrepi, predvideni v tej uredbi, so v skladu z mnenjem Odbora, ustanovljenega s členom 65 Uredbe (ES) št. 216/2008 -
SPREJELA NASLEDNJO UREDBO:
Člen 1
Dodatek II (certifikat pregleda plovnosti, obrazec EASA 15a Priloge (Del 21) k Uredbi (ES) št. 1702/2003) se nadomesti z besedilom, določenim v Prilogi k tej uredbi:
Člen 2
Ta uredba začne veljati dan po njeni objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 27. oktobra 2008

Labels: 7
8
15